
R E P U B L I K A  H R V A T S K A
PRIMORSKO–GORANSKA 
ŽUPANIJA
OPĆINA JELENJE
Općinsko vijeće
KLASA: 024-01/26-01/4
URBROJ: 2170-20-03-01/03-26-2
Dražice, 21. 9. 2026. 

ZAPISNIK
SA 8. SJEDNICE OPĆINSKOG VIJEĆA OPĆINE JELENJE
održane 15. rujna 2026. godine u Domu kulture Dražice s početkom u 18:00 sati

Predsjednica Vijeća pozdravlja prisutne i u 18.00 sati otvara sjednicu. 
Predsjednica Vijeća proziva prisutne, Arsen Blažić, Kristian Hlača, Stjepan-Emanuel Mandekić, Emanuela Maršanić, Robert Maršanić, Mauro Miculinić, Martina Mičetić Davidić, Izabela Nemaz, Ivica Pilčić, Asja Valković-Mika, Dobrila Vlastelica i Korina Zoretić.
Ostali nazočni: općinski načelnik Robert Marčelja, pročelnica JUO-a Općine Jelenje Martina Perhat, Vesna Bruketa voditeljica odsjeka za Proračun i financije Općine Jelenje, Boris Kovačić voditelj odsjeka za komunalne poslove Općine Jelenje, direktorica turističke zajednice Općine Jelenje Tanja Tomas, director komunalnog društva Općine Jelenje Sanjin Vesić, načelnik II. policijske postaje Rijeka Tihomir Pojer te njegov pomoćnik Ivor Vilić, iz tvrtke DLS voditeljica Petra Meixner, predstavnica medija Sanja Gašpert I najavljeni mještanin Ređo Ramić
Zapisnik vodi: Boris Kovačić
Predsjednica Vijeća konstatira da je nazočan dovoljan broj vijećnika za donošenje pravovaljanih odluka.
Predsjednica Vijeća otvara raspravu za usvajanje zapisnika sa 7. sjednice Općinskog vijeća.
Budući da se nitko ne javlja za riječ prelazi se na glasanje.

Predsjednica Vijeća daje na glasanje zapisnik sa 7. sjednice Općinskog vijeća, zapisnik je usvojen s 10 glasova „ZA“, dok je „PROTIV“ bilo 2 glasa.


Predsjednica Vijeća predlaže sljedeći
DNEVNI RED
Aktualni sat
1. Izvješće o stanju sigurnosti na području općine Jelenje,
2. Prijedlog Plana upravljanja destinacijom Općine Jelenje za razdoblje 2026. – 2029. godine,
[bookmark: _Hlk240875540]3. Izvješće o izvršenju godišnjeg programa rada Turističke zajednice Općine Jelenje za 2025.
godinu,
4. Izvješće o radu i financijsko izvješće Komunalnog društva Jelenje j.d.o.o. za 2025. godinu,
5. Izvješće o radu općinskog načelnika za razdoblje siječanj - lipanj 2026. godine,
[bookmark: _Hlk240875934]6. Prijedlog Polugodišnjeg izvještaja o izvršenju Proračuna za 2026. godinu,
7. Prijedlog Odluka o dodjeli javnih priznanja Općine Jelenje za 2026. godinu,
[bookmark: _Hlk240878738]8. Prijedlog Odluke o I. izmjenama i dopunama Odluke o socijalnoj skrbi Općine Jelenje
(„Službene novine Općine Jelenje” broj 63/23.),
[bookmark: _Hlk240878795]9. Prijedlog Odluke o I. izmjenama Odluke o određivanju pravnih osoba od interesa za sustav
civilne zaštite Općine Jelenje („Službene novine Općine Jelenje“ broj 7/23.),
[bookmark: _Hlk240878867]10. Prijedlog Odluke o donošenju Procjene rizika od velikih nesreća za područje općine Jelenje,
11. Prijedlog Odluke stipendiranju učenika srednjih škola i studenata,
12. Prijedlog Zaključka o utvrđivanju prijedloga za imenovanje sudaca porotnika Županijskog
suda u Rijeci,
[bookmark: _Hlk240879772]13. Prijedlog Zaključka o davanju prethodne suglasnosti na Statut Dječjeg vrtića Jelenko,
14. Prijedlog Odluke o I. Izmjenama i dopunama Pravilnika o jednostavnoj nabavi Općine
Jelenje („Službene novine Općine Jelenje” broj 96/26.),
15. Prijedlog Odluke o izmjeni i dopuni Odluke o raspodjeli rezultata poslovanja Općine Jelenje
za 2025. („Službene novine Općine Jelenje” broj 94/26.)

Dnevni red usvojen je jednoglasno.

Prelazi se na aktualni sat, u kojem, svaki vijećnik kao i uvijek može postaviti dva pitanja, na koja će načelnik odgovoriti.
Za riječ se javlja Mauro Miculinić pita u svezi katastarske izmjere te navodi da je bilo govora da će ista krenuti u rujnu I da li ima kakvih Novosti u vezi navedenog, načelnik odgovara kako je natječaj proveden vezano za odabir firme koja će izlagati, natječaj je vani i u postupku, pročelnica Martina Perhat nadopunjuje da to provodi državna geodetska uprava i s njima je dogovoreno da će se to izlagati po novom sustavu odnosno to će raditi državna geodetska firma a javna nabava objavljena je krajem 7 mjeseca i sada se čeka odluka o odabiru, onaj koji bude odabran ažurira postojeće elaborate koje odobrava geodetska uprava i onda se kreće u izlaganje što bi  prema sadašnjim informacijama trebalo biti krajem ove odnosno početkom iduće godine, načelnik pojašnjava da su prostori za cijeli postupak osigurani, imenovani vijećnik pita da li ima kakvih informacija u svezi čvora Soboli, načelnik pojašnjava da su osigurana sredstva HAC-a za projektiranje, izabran je izvoditelj i čeka se.
Za riječ se javlja Korina Zoretić koja pita da li su dobiveni nekakvi odgovori u svezi akumulacije Kukuljani, načelnik navodi da je to pokušano maknuti iz prostornog plana ali je to u planovima višeg red ate o istome nema novih informacija, imenovana vijećnica također pita za sufinanciranje vrtića te navodi da su neki ljudi ostali bez sufinanciranja vrtića za private vrtiće s obzirom na izglasanu odluku na prošloj sjednici, načelnik odgovara da nitko nije izgubio financiranje te pojašnjava postupak istoga, svima je sve ostalo isto i nisu ništa izgubili te su svi upisani ali oni koji idu u private vrtiće jer ne ispunjavaju uvjete je druga stvar ali ekonomska cijena se nije smanjila nego se presložila te dodatno pojašnjava.
Za riječ se javlja Asja Valković Mika te navodi da je kroz prethodne rasprave dobila sve odgovora na pitanja koja je htjela postaviti.  
Za riječ se javlja Emanuela Maršanić te pita da li se zna što se događa s kašnjenjem autobus ate da li se može iskomunicirati da linije budu češće, načelnik ističe da je to veliki problem, da se to pokušava iskomunicirati s Autotrolejom i da često dolazi do kašnjenja te navodi da će se vidjeti s direktorom Autotroleja, imenovana vijećnica navodi da je cjenik grobnih mjesta na stranicama općine još u kunama, pročelnica Martina Perhat navodi da ima i u eurima te da je sada pogledala na stranicama.
Za riječ se javlja Stjepan Emanuel Mandekić koji pita ima li kakvih vijesti u svezi ubrzavanja radova, načelnik čita podatke što se tiče broja asfaltiranih kilometara te postavljenih cijevi za vodu i kanalizaciju i ističe da kako se radovi bliže kraju da se duplo više kilometara asfaltira nego što se postavi cijevi, imenovani vijećnik pita što je Općina Jelenje od proteklih lokalnih izbora do danas poduzela po pitanju sanacije korita Rječine koja je godinama devastirana od Hrvatskih voda, načelnik napominje da Općina Jelenje nije u ingerenciji vodotoka i ne može ništa raditi niti poduzimati radnje te sukladno Zakonu vodotokom upravljaju Hrvatske vode.

Prelazi se na Dnevni red.

Točka 1. Dnevnog reda
Izvješće o stanju sigurnosti na području općine Jelenje

Audio zapis sjednice nalazi se na službenim stranicama Općine Jelenje, link : (https://www.jelenje.hr/dokumenti/opcinsko-vijece-opcine-jelenje/sjednice-vijeca/audio-vizualni-materijal ) 
[bookmark: _Hlk122608133]Materijale za ovu točku Dnevnog reda vijećnici su dobili uz poziv za sjednicu.
Načelnik II. policijske postaje Rijeka uvodno izlaže točku 1. Dnevnog reda.
[bookmark: _Hlk214611836]Predsjednica Vijeća otvara raspravu za točku 1. Dnevnog reda, za koju je utvrđeno audio zapisom da se nalazi u istome u trajanju od 30:05 do 36:44 u navedenoj raspravi sudjelovali su Stjepan Emanuel Mandekić, Tihomir Pojer, Izabela Nemaz i Mauro Miculinić 

Točka 2. Dnevnog reda
Prijedlog Plana upravljanja destinacijom Općine Jelenje za razdoblje 2026. – 2029. godine,

Materijale za ovu točku Dnevnog reda vijećnici su dobili uz poziv za sjednicu.
Tanja Tomas uvodno izlaže točku 2. Dnevnog reda.
Predsjednica Vijeća otvara raspravu za točku 2. Dnevnog reda, za koju je utvrđeno audio zapisom da se nalazi u istome u trajanju od 57:34 do 1:06.02 u navedenoj raspravi sudjelovali su Stjepan Emanuel Mandekić, Mauro Miculinić i Tanja Tomas 
Prijedlog Plana upravljanja destinacijom Općine Jelenje za razdoblje 2026. – 2029. godine usvojen je jednoglasno.

[bookmark: _Hlk116634266][bookmark: _Hlk116900739]Točka 3. Dnevnog reda
Izvješće o izvršenju godišnjeg programa rada Turističke zajednice Općine Jelenje za 2025.
godinu

Materijale za ovu točku Dnevnog reda vijećnici su dobili uz poziv za sjednicu.
Tanja Tomas uvodno izlaže točku 3. Dnevnog reda.
[bookmark: _Hlk214612469]Predsjednica Vijeća otvara raspravu za točku 3. Dnevnog reda, za koju je utvrđeno audio zapisom da se nalazi u istome u trajanju od 1:11.09 do 1:16.15 u navedenoj raspravi sudjelovali su Mauro Miculinić i Tanja Tomas.
[bookmark: _Hlk116636273]Izvješće o izvršenju godišnjeg programa rada Turističke zajednice Općine Jelenje za 2025.
godinu usvojeno je jednoglasno.




Točka 4. Dnevnog reda
Izvješće o radu i financijsko izvješće Komunalnog društva Jelenje j.d.o.o. za 2025. godinu,

Materijale za ovu točku Dnevnog reda vijećnici su dobili uz poziv za sjednicu.
Sanjin Vesić uvodno izlaže točku 4. Dnevnog reda.
Budući da se nitko ne javlja za riječ prelazi se na glasanje.
Izvješće o radu i financijsko izvješće Komunalnog društva Jelenje j.d.o.o. za 2025. godinu usvojeno je s 11 glasova “ZA” dok je 1 glas “PROTIV”

Točka 5. Dnevnog reda
Izvješće o radu općinskog načelnika za razdoblje siječanj - lipanj 2026. godine

Materijale za ovu točku Dnevnog reda vijećnici su dobili uz poziv za sjednicu.
Predsjednica Vijeća otvara raspravu za točku 5. Dnevnog reda, za koju je utvrđeno audio zapisom da se nalazi u istome u trajanju od 1:22.10 do 1.31:55 u navedenoj raspravi sudjelovali su Robert Marčelja, Stjepan Emanuel Mandekić i Mauro Miculinić.
Izvješće o radu općinskog načelnika za razdoblje siječanj - lipanj 2026. godine usvojeno je s 8 glasova “ZA”, “PROTIV” su bila 3 glasa dok je 1 glas “SUZDRŽAN”.

Točka 6. Dnevnog reda
Prijedlog Polugodišnjeg izvještaja o izvršenju Proračuna za 2026. godinu

Materijale za ovu točku Dnevnog reda vijećnici su dobili uz poziv za sjednicu.
Predsjednica Vijeća otvara raspravu za točku 6. Dnevnog reda, za koju je utvrđeno audio zapisom da se nalazi u istome u trajanju od 1.33:08 do 1.35:35 u navedenoj raspravi sudjelovali su Vesna Bruketa i Korina Zoretić.
Prijedlog Polugodišnjeg izvještaja o izvršenju Proračuna za 2026. godinu usvojen je sa 7 glasova “ZA”, 4 glasa su “PROTIV” dok je 1 glas “SUZDRŽAN”
Emanuela Maršanić napušta sjednicu u 19:40 sati.


Točka 7. Dnevnog reda
Prijedlog Odluka o dodjeli javnih priznanja Općine Jelenje za 2026. godinu

Materijale za ovu točku Dnevnog reda vijećnici su dobili uz poziv za sjednicu.
Predsjednica Vijeća otvara raspravu za točku 7. Dnevnog reda, za koju je utvrđeno audio zapisom da se nalazi u istome u trajanju od 1.37:00 do 1.37:48 u navedenoj raspravi sudjelovali su Martina Perhat i Mauro Miculinić.
Odluka da se počasnom građankom Općine Jelenje proglasi Vesna Toljanić-Brdar dr.med. usvojena je s 8 glasova “ZA”, 1 glas je “PROTIV” dok su 2 glasa “SUZDRŽANA”
Odluka da se nagrada pojedincu za životno djelo dodijeli Adolfu Juretiću usvojena je s 10 glasova “ZA” dok je 1 glas “SUZDRŽAN”
Odluka da se nagrada kolektivu za doprinos razvoju Općine Jelenje dodijeli Planinarskom društvu “Obruč” Jelenje usvojena je jednoglasno
Odluka da se nagrada pojedincu za uspjehe u prethodnoj godini dodijeli dr.sc. Toniju Buterinu usvojena je jednoglasno.
Odluka da se nagrada za najuređeniju okućnicu na području općine Jelenje dodijeli Lucijani Šimac, Jelenje, Lukeži 22 usvojena je jednoglasno
Odluka da se nagrada najboljem učeniku Osnovne škole Jelenje – Dražice dodijeli Nori Miculinić usvojena je s 10 glasova “ZA” 1 glas je “SUZDRŽAN”
Odluka da se nagrada najboljem srednjoškolcu s područja općine Jelenje dodijeli Stjepanu Paviću usvojena je jednoglasno

Točka 8. Dnevnog reda
Prijedlog Odluke o I. izmjenama i dopunama Odluke o socijalnoj skrbi Općine Jelenje
(„Službene novine Općine Jelenje” broj 63/23.),

Materijale za ovu točku Dnevnog reda vijećnici su dobili uz poziv za sjednicu.
Budući da se nitko ne javlja za riječ, prelazi se na glasanje.
Prijedlog Odluke o I. izmjenama i dopunama Odluke o socijalnoj skrbi Općine Jelenje („Službene novine Općine Jelenje” broj 63/23.), usvojen je jednoglasno.

Točka 9. Dnevnog reda
Prijedlog Odluke o I. izmjenama Odluke o određivanju pravnih osoba od interesa za sustav
civilne zaštite Općine Jelenje („Službene novine Općine Jelenje“ broj 7/23.),

Materijale za ovu točku Dnevnog reda vijećnici su dobili uz poziv za sjednicu.
Budući da se nitko ne javlja za riječ prelazi se na glasanje.
Prijedlog Odluke o I. izmjenama Odluke o određivanju pravnih osoba od interesa za sustav
civilne zaštite Općine Jelenje („Službene novine Općine Jelenje“ broj 7/23.) usvojen je s 10 glasova “ZA” 1 glas je “SUZDRŽAN”.

Točka 10. Dnevnog reda
Prijedlog Odluke o donošenju Procjene rizika od velikih nesreća za područje općine Jelenje

Materijale za ovu točku Dnevnog reda vijećnici su dobili uz poziv za sjednicu.
Petra Meixner uvodno izlaže točku 10. Dnevnog reda.
Predsjednica Vijeća otvara raspravu za točku 10. Dnevnog reda, za koju je utvrđeno audio zapisom da se nalazi u istome u trajanju od 1.49:17 do 2.00:10 u navedenoj raspravi sudjelovali su Stjepan Emanuel Mandekić, Robert Marčelja, Petra Meixner i Asja Valković Mika.
Prijedlog Odluke o donošenju Procjene rizika od velikih nesreća za područje općine Jelenje usvojen je jednoglasno.

Točka 11. Dnevnog reda
Prijedlog Odluke stipendiranju učenika srednjih škola i studenata
Materijale za ovu točku Dnevnog reda vijećnici su dobili uz poziv za sjednicu.
Predsjednica Vijeća otvara raspravu za točku 11. Dnevnog reda, za koju je utvrđeno audio zapisom da se nalazi u istome u trajanju od 2.00:47 do 2.11:16 u navedenoj raspravi sudjelovali su Mauro Miculinić, Martina Perhat, Asja Valković Mika i Robert Marčelja.
Prijedlog Odluke stipendiranju učenika srednjih škola i studenata usvojen je jednoglasno.





Točka 12. Dnevnog reda
Prijedlog Zaključka o utvrđivanju prijedloga za imenovanje sudaca porotnika Županijskog
suda u Rijeci

Materijale za ovu točku Dnevnog reda vijećnici su dobili uz poziv za sjednicu.
Budući da se nitko ne javlja za riječ prelazi se na glasanje.
Prijedlog Zaključka o utvrđivanju prijedloga za imenovanje sudaca porotnika Županijskog
suda u Rijeci usvojen je s 10 glasova “ZA”, 1 glas je “SUZDRŽAN”

Točka 13. Dnevnog reda
Prijedlog Zaključka o davanju prethodne suglasnosti na Statut Dječjeg vrtića Jelenko

Materijale za ovu točku Dnevnog reda vijećnici su dobili uz poziv za sjednicu.
Predsjednica Vijeća otvara raspravu za točku 13. Dnevnog reda, za koju je utvrđeno audio zapisom da se nalazi u istome u trajanju od 2.12:12 do 2.13:40 u navedenoj raspravi sudjelovali su Korina Zoretić i Robert Marčelja
Prijedlog Zaključka o davanju prethodne suglasnosti na Statut Dječjeg vrtića Jelenko usvojen je s 10 glasova “ZA”, 1 glas je “SUZDRŽAN”
Točka 14. Dnevnog reda
Prijedlog Odluke o I. Izmjenama i dopunama Pravilnika o jednostavnoj nabavi Općine
Jelenje („Službene novine Općine Jelenje” broj 96/26.),

Materijale za ovu točku Dnevnog reda vijećnici su dobili uz poziv za sjednicu.
Budući da se nitko ne javlja za riječ prelazi se na glasanje.
Prijedlog Odluke o I. Izmjenama i dopunama Pravilnika o jednostavnoj nabavi Općine
Jelenje („Službene novine Općine Jelenje” broj 96/26.) usvojen je jednoglasno.

Točka 15. Dnevnog reda
Prijedlog Odluke o izmjeni i dopuni Odluke o raspodjeli rezultata poslovanja Općine Jelenje
za 2025. („Službene novine Općine Jelenje” broj 94/26.)

Materijale za ovu točku Dnevnog reda vijećnici su dobili uz poziv za sjednicu.
Budući da se nitko ne javlja za riječ prelazi se na glasanje.
Prijedlog Odluke o izmjeni i dopuni Odluke o raspodjeli rezultata poslovanja Općine Jelenje
za 2025. („Službene novine Općine Jelenje” broj 94/26.) usvojen je s 8 glasova “ZA”, “SUZDRŽANA” su 3 glasa.

Predsjednica Vijeća zahvaljuje vijećnicima na sudjelovanju i pozdravlja ih te zaključuje 8. sjednicu Općinskog vijeća Općine Jelenje u 20:20 sati.
   Zapisničar 									Predsjednica Vijeća
   
____________							           __________________
  Boris Kovačić	   						                Izabela Nemaz

